POČECI FOTOGRAFIJE I 
TURIZMA U CRNOJ GORI 


Maja Đurić 


Picture postcards, as an integral part of the cultural identity of 
a touristic place, present the material and spiritual culture crea- 
ted during the life of the place and people, their ethos, important 
persons and economy. By looking through Montenegrin photo- 
graphs and picture postcards of this period we can learn a lot 
about our coastal towns and the changes in the appearance cau- 
sed by tourism development. We can also notice some charac- 
teristics of tradition, learn about significant cultural monuments 
and, most importantly, we can see only what was considered 


representative at that moment of history. 


I fotografija i turizam, kao novi svjetski fenomeni, pojavili su 
se skoro u isto doba; fotografija je zvanično rođena objavom 
dagerotipije 1839, a za početak razvoja turizma uzima se osni- 
vanje firme Kuk (Cook) u Londonu 1851. godine.! 


1 Vels, Liz, Fotografija, kritički uvod, Clio, Beograd, 2006. god, str. 124. 

U skladu sa obilježjima razvoja Crne Gore kroz istorijski pe- 
riod druge polovine 19. i prve polovine 20. vijeka, razumljivo je 
da je turistička propaganda, iznad svega kao instrument poslovne 
politike, u datom periodu imala još uvijek rudimentarni oblik. 
Međutim, o Crnoj Gori kao interesantnoj zemlji u razvoju, kao 
zemlji ,,čojstva i junaštva“, zemlji prirodnih ljepota i dr, kao što 
je već pomenuto u ranijim djelovima ovoga rada, dosta se pisalo 
u djelima naučnika, književnika, u glasilima informisanja, itd. 
Mada nije sasvim izostala ni direktna propagandno-informativna 
aktivnost, treba istaći činjenicu da je u inicijalnoj fazi razvoj tur- 
izma, s ozbirom na tadašnju oskudnost sredstava masovnih ko- 
munikacija (štampa, sajmovi turizma i dr.), od posebnog značaja 
bilo saznanje kuda odlaze drugi, a te informacije su se jedino i 
mogle dobiti od prijatelja, na prijemima, čitanjem putopisa, i sl. 

U ovom tekstu osvrnuću se ukratko i na početke razvoja turiz- 
ma u Crnoj Gori, te na početke gradnje prvih hotela, jer su oni 
bili prvi centri ili izdavači propagandnog materijala (koji uz 
tekst uvodi i fotografiju), štampali su svoje razglednice 1 bili 
stjecišta prvih turista. 

Štampajući različite publikacije, vodiče, letke, različit i dugo 
vremena skromni štampani propagandni materijal ipak govori o 
svijesti tadašnjih hotelijera, da je kvalitetna prezentacija desti- 
nacije jedan od najvažnijih djelova turističke industrije. 

Međutim, da bi turizam, najopštije gledano, poprimio karakter 
masovnosti, moralo je tokom vremena biti ispunjeno nekoliko 
preduslova. Prije svega, trebalo je dostignuti potreban nivo 
životnog standarda širih slojeva stanovništva, stvoriti saobraćaj- 
ne uslove koji omogućavaju odvijanje turističkih kretanja, a uz 
to i izgraditi odgovarajuće kapacitete turističko-komunalne 
infrastrukture.? 


2 Turizam se u Evropi svodio na odredene ekskluzivne destinacije na 
Mediteranu (Venecija, Monte Karlo, Nica i dr.), ili na posjete nekim mjestima 
u Alpima, te na posjete najpoznatijim banjama. Naravno, i na posjete Parizu, 


Rimu, Beču i Londonu. 

Nakon prikaza nekih, više-manje značajnih prodora u razvoju 
turizma do sredine 20. vijeka, ilustrovaću samo preteče veoma 
oskudnih promotivnih aktivnosti. 


Hotel Grand 


O pojavi turizma, bolje reći putnika-turista u Crnoj Gori, može 
se govoriti tek u posljednjim decenijama prošlog vijeka. Tada 
sve učestalije dolaze većinom poznati naučnici, književnici, 
političari, umjetnici, kako bi se upoznali sa veoma burnim raz- 
vojem Crne Gore, mentalitetom Crnogoraca, njihovim običaji- 
ma, kulturom, i sistemom vrijednosti. Svakako, ova putovanja 
su, kao i svugdje u svijetu, bila bilježena fotografijama. 


„Dio knjige posvećen Vasojevićima, u stvari je poglavlje za turiste. 
Slogan “Hitajte u Crnu Goru', predstavlja turistički poklič, pa je ovo poglavlje 
zapravo obrađeno na način turističke propagande. Uz instrukcije na koji se 
način putovanje u Crnu Goru može izvesti i šta se može vidjeti, Kuba kaže: 
“Nema mjesta u cijeloj Evropi gdje stranac može biti tako siguran, kao u Crnoj 
Gori, gdje ćete naći ono čisto poštenje koje se u našim civilizovanim krajevi- 
ma gaji samo u staklenicima, jer se inače nigdje ne hvata, pošto izumire’.“ U: 


Kuba, L, U Crnoj Gori, Podgorica: CID, 1995. god, str. 64. 

Donald Horn (Donald Horne) tvrdi da je fotografija suštinski 
dio turističkog iskustva, jer dozvoljava da ,,preobratimo mjesta 
koja posjećujemo u znakove koje zatim možemo da posjeduje- 
mo.** Fotografija, sugeriše on, nudi radost posjedovanja; prave- 
ći fotografije čuvenih mjesta, i onda ih slažući kod kuće u albu- 
me ili pokazujući ih kao slajdove, na neki način se stvara utisak 
da počinjemo da posjedujemo ta mjesta.“ „Fotografski aparat i 
turizam su međusobno dva jedinstveno moderna načina defini- 
sanja stvarnosti.”® 

Razvojem turizma, širi se i popularnost razglednice. Ona posta- 
je idealno sredstvo turističke propagande.” Jedan od prvih koji su 
lansirali tip turističke razglednice s fotografijama pejzaža i grado- 
va, bio je Švajcarac Fransoa Borih (Francois Borich). Razgledni- 
ce sa švajcarskim pejzažima donijele su mu bogatstvo.8 

Razvoj turizma u Crnoj Gori praćen je i sve većom proizvo- 
dnjom razglednica koje bilježe nastajanje svega novog. 
Isticanjem najznačajnijih momenata razvoja turističke privrede, 
ukazaću i na kulturološku pojavu upotrebe razglednica sa crno- 
gorskim motivima i u Crnoj Gori. 


4 Horne, Donald, The Great Museum: The Representation of History, 
London: Verso, 1984. godine, str. 257. 

5 Razglednice su se, čim su se pojavile, počele sakupljati. Oko 1900. godi- 
ne u Francuskoj su već postojala trideset i tri kartofilska časopisa, tj. časopisa 
namijenjena kolekcionarima. Takvi časopisi izlaze i u Njemačkoj, Italiji, 
Sjedinjenim Državama, Japanu itd. 

6 Vels, Liz, nav. djelo, str. 393. 

7 Tokom 1960-ih u Francuskoj proizvedeno je blizu jedne milijarde raz- 
glednica. 

8 Statistike o godišnjoj produkciji razglednica oko 1900. godine pokazuju 
sljedeće podatke: Njemačka: 50 milion stanovnika, 88 miliona razglednica. 
Engleska: 38,5 miliona stanovnika, 14 miliona razglednica. Belgija: 6,5 milio- 
na stanovnika, 12 miliona razglednica. Francuska: 38 miliona stanovnika, 8 


miliona razglednica. Jedanaest godina kasnije, 1910. godine, broj tiskanih raz- 

Razvoj turizma ilustrujemo navodeći osnovne činjenice: prvi 
smještajni objekti za izvanjce, tj. turiste, grade se u doba Petra 
II Petrovića Njegoša;? na Cetinju je 1864. godine izgrađen prvi 
hotel, istorijski poznat pod nazivom ,,Lokanda“; izgradnju 
lokalnih puteva prati pojava hanova (Đuraškovića, Mašanovića, 
Zmajevića, Garančića i dr.); godine 1871. na Cetinju je izgrađe- 
na pošta;l0 godine 1882. završen je put Cetinje-Rijeka 
Crnojevića, a 1884. godine put Cetinje-Kotor (preko Njeguša); 
krajem vijeka Cetinje je povezano sa Podgoricom (do 1903. 
godine saobraćale su putničke i teretne diližanse sa konjskom 
zapregom, a tada je uspostavljen i automobilski saobraćaj); kra- 
jem 19. vijeka izgrađen je prvi veći turistički objekat na 
Crnogorskom primorju, Pansion na zelenoj plaži, kasnije 
nazvan hotel „Plaža“ Zelenika, u Zelenici; godine 1908. izgrađen 
je savremeni hotel „Boka“ u centru Herceg-Novog; hotel 
„Avala“ u Budvi izgrađen je 1938. godine.!! 

Ne upuštajući se u detaljniji prikaz turističkog propagiranja, 
bolje reći popularisanja Crne Gore od strane naučnika, pisaca i 
drugih znamenitih ljudi, u nastavku, pored već saopštenih, navo- 
dim još neke zanimljive ilustracije. 

Različite publikacije i ostala propagandna sredstva pred- 
stavljala su, izvjesno je, samo određenu dopunu u naporima 


glednica samo u Francuskoj iznosi već 123 miliona, a broj radnika zaposlenih 
u toj industriji, takođe u Francuskoj, oko trideset i tri hiljade. U današnje vri- 
jeme godišnje se na svijetu proda na milijarde razglednica.“ U: Freund, Gisele, 
Fotografija i duštvo, Zagreb: Grafički zavod Hrvatske, 1981. godine, str. 115. 

9 kada je u sastavu Nove kuće, Biljarde, nekoliko prostorija bilo rezervisa- 
no za prihvat poslenika kulture i politike izvan Crne Gore (1838. godine). 

10 Knjaz Nikola 1872. godine izvještava ,,da su se strani posjetioci umnoži- 
li da skoro ni jedan dan od ranog ovog proljeća nije protekao, a da Cetinje nije 
primilo po kojeg gosta gotovo iz svakog kraja Evrope“; U Dragićević, Risto J, 
časopis Turizam, br. 1, Zagreb, 1964. god, str. 22, 23. i 24. 

11 Risto J, časopis Turizam, br. 1, Zagreb, 1964. god, str. 22. 

LETHE -CETINJE 


Hotel Grand 


privlačenja gostiju u Crnu Goru. U narednom dijelu teksta reći 
ću nešto više o nekima od njih. 

Još 1901. godine Milan Pavlović je izdao na francuskom jezi- 
ku turistički vodič Cetinje (Guide de Cettigne).'2 Vodič je štam- 
pan u privatnoj štampariji Moullot filis aine iz Marselja. Vodič 
je štamapan na 24 strane, sa šest fotografija. Počinje rečenicom: 
„Svake godine sve više i više istorija male Kneževine Crne 
Gore, njeni lijepi pejzaži, pitoreskne nošnje njenih stanovnika, 
privlače putnike u njen glavni grad.“13 


12 „Približno 500 kuća (sa više od 4000 stanovnika), formiraju dvije veli- 


ke i skoro paralelne ulice presječene sa nekoliko poprečnih, jednim trgom u 
sredini i dva na krajevima. Eto čitavog grada.“ Ovakvin načinom opisa, uz 
objavljene fotografije, omogućava se čitaocu da upozna Cetinje, a nenametlji- 
vo su mu iznijeti razlozi za posjetu. Autor vodiča je Milan J. Pavlović (1876- 
1915), izvanredan poznavalac francuskog jezika, inače veoma interesantna lič- 
nost kutlurnog miljea Crne Gore sa kraja 19. i početka 20. vijeka. 

13 Zbornik radova sa naučnog skupa na Cetinju 18-19. oktobra 1996. godi- 
ne, Razvoj turizma u Crnoj Gori u XIX i prvoj polovini XX vijeka, Cetinje: 
Skupština prijestonice, 1997. godine, str. 122. 

Detaljno se opisuje istorija Crne Gore 1 Cetinja, iznosi plan 
grada, sve važnije adrese, pregled stranih ambasada.!4 Vodič o 
Cetinju veoma detaljno informiše čitaoce o gradu, pokušavajući 
da ukaže na moguće motive za posjetu i boravak u crnogorskoj 
prijestonici. Na fotografijama koje su date uz tekst, prikazane su 
panorama Cetinja, dvor knjaza Nikole i Cetinjski manastir, 
Biljarda, mauzolej vladike Danila na Orlovom kršu, pozorište 
Zetski dom, dvor prijestolonasljednika Danila i, naravno, u pri- 
logu hotel Grand. 


14 Posebno se opisuje Grand-hotel, koji je u tom trenutku raspolagao sa 
dvadeset soba ,,elegantno namještenih“, sa jednim velikim salonom, dva resto- 
rana (I i II klase), jednim kafeom, kupaonom; imao francusku kuhinju i 
podrum najboljih francuskih vina i likera. Posebno se ističe činjenica da se u 
hotelu govori na francuskom, ruskom, italijanskom, engleskom i grčkom jezi- 
ku, uz to i da je servis dobar, a cijene umjerene; nadalje, da je povezan sa agen- 


cijom Kuk (Cook) i ostalima, da nudi suvenire, itd. 

Posebna pažnja u Vodiču posvećena je tada aktuelnom izgle- 
du Cetinja. Autor dočarava čitaocu grad, vodeći ga u šetnju uli- 
cama, uz kratko zadržavanje pred svakim interesantnim zda- 
njem, piše Luka Milunović u svom tekstu.!5 Ovaj vodič, pored 
značaja koji ima za proučavanje istorijata razvoja turizma i turi- 
stičke proagande, posebno može biti od značaja i za planiranje 
promocija, jednog od glavnih instrumenata marketinga u turisti- 
čkom poslovanju. 

Evo i nekih publikacija koje pominju Crnu Goru kao turističku 
destinaciju, štampane u zemlji i inostranstvu. 


1. U knjizi Kompas putovanja, štamapanoj u Lajpcigu 1903. 
godine, za Crnu Goru se kaže da je „turistički neobično blago- 
rodna, etnografski, istorijski i slikarski neobično interesantna 
zemlja“. 

2. Interesantnu turističku publikaciju - prospekt, štampalo je 
1928. godine Državno klimatsko lječilište i oporavilište na 
Ivanovim koritima.!© Treba istaći da je publikacija ilustrovana 
sa 12 fotografija. 


15 Milunović, Luka, Vijesti, 15. novembar 2003. godine, str. VI. 

16 Potencijalni korisnici usluga se informišu o uslovima boravka (o 
nadmorskoj visini od 1.300 m, o uslovima smještaja u ženskom i muškom 
paviljonu, ishrani koja je “obilata i ukusno priređena 4 do 5 puta na dan', 
naglašava se da su cijene u ovom lječilištu “veoma umjerene i uprkos dana- 
šnjim teškim ekonomskim prilikama pristupačne? - za prvu klasu 55 dinara, za 
drugu 40 dinara i za djecu od 6 do 14 godina 25 dinara dnevno; da lječilište 
ima ukupno 90 kreveta za odrasle i 18 za djecu i da je “uređaj soba moderan i 
higijenski? i dr.). Posljednja poruka uprave lječilišta je: “Na sve pismene upite 
sa priloženom markom za odogovor daje rado potrebne informacije." U 
Zbornik radova sa naučnog skupa na Cetinju 18-19. oktobra 1996. godine, 
Razvoj turizma u Crnoj Gori u XIX i prvoj polovini XX vijeka, Cetinje: 
Skupština prestonice, 1997. godine, str. 130. 

3. Srpsko geografsko druStvo objavilo je 1932. godine Atlas 
Durmitora, što je stimulisalo posjete planinara ovom kraju.!7 

4. Godine 1935. izdata je zbirka fotografija R. Simonovića o 
Durmitoru, a iste godine i odgovarajuća monografija o ovom 
masivu. Prvi planinarski vodič Durmitora izdat je 1938. godine. 

5. Razglednice (od kraja 19. vijeka), cjenovnici, redovi plo- 
vidbe i dr, predstavljali su takođe značajna propagandno-infor- 
mativna sredstva.!8 


r— 


Hotel Grand 


Pored navedenih propagandnih sredstva posebno je interesan- 
tno ukazati na ulogu nedjeljnika Glas Crnogorca u popularisanju 
turizma. List je, prije svega, bio orijentisan ka politici i knjiže- 
vnosti, ali je, uzgredno, objavljivao i neke turističko-propagandne 


17 Navedeno iz planinarskog vodiča NP „Durmitor“, autora Branislava 
Cerovića, 1979. god, str. 4. 
18 Pored navedenih, postoje druge vrijedne turističke publikacije iz posma- 


tranog perioda. 

informacije, bilo da je riječ o rasporedu plovidbe Barskog dru- 
štva, ili mogućnostima putovanja u Ameriku ,,ocejanskim bro- 
dovima“, i dr.!9 Svakako je posebno interesantno navesti da je u 
Glasu Crnogorca, u jednom periodu objavljivana posjeta stra- 
naca cetinjskim hotelima (Grand-hotel i Rajnvajn), sa navođe- 
njem prvog slova imena i punog prezimena inostranog gosta, a 
uz to, i zanimaja i mjesta njegovog stalnog boravka. Mada ovaj 
način informisanja nije bio isključivo u svrhu turističke propa- 
gande, objava imena predstavljala je prijatnost za sve učestalije 
goste krajem prve decenije dvadesetog vijeka.20 


19 Kao primjer navodimo i oglas da je gostionica i kafana Crmnica, blizu 
Zetskog doma, snabdjevena „čistim crmničkim i drugim pićem i artiklima, 
posluga brza, kujna izvrsna, cijene najumjerenije“ (vlasnik P. [lickovic, 1909. 
godina). Bilo je i oglasa u stilu „preporučuje se“ (hotel, hanska radnja i dr.). 

20 Po sebi se razumije da su ugostiteljske firme imale svoje reklame na 
objektima, pri čemu je primjetno nastojanje da se objektima daju ,,zvučna“ 
imena kao što su Grand, Evropa, Imperijal i dr. Navodimo i pojavu Reljefne 
karte Crne Gore na Cetinju (1917. godine), koja je, istina, urađena za vojne 
potrebe austrougarskih okupatora, ali je, nema sumnje, korišćena tokom vre- 
mena, pa i danas se koristi, kao prostorno-plastično sredstvo u turističkoj pro- 


pagandi Crne Gore. 

Hotel Pariz 


Neminovna promjena izazvana vremenom jeste kontekstual- 
na, jer se mijenja i predmet prikazivanja. Posebno priobalno 
područje, početkom 19. i sredinom 20. vijeka, polako se razvilo 
u turističku „Meku“, što se svakako odrazilo i na njegova ekste- 
rijerna obilježja. Ova promjena u predmetu prikazivanja, u 
našem se razmatranju razglednica očitava kao kontekstualna 
promjena, koja je neposredno uslovila drugačiji izgled istog 
motiva, a time i same fotografije kao sastavnog dijela propa- 
gandnog materijala. Naravno, s vremenom su se mijenjali i 
motivi slika, a njihov odabir opet zavisi od poimanja vrijedno- 
sti, autentičnosti i ljepote različitih perioda. 

Dvadesetih 1 tridesetih godina 20. vijeka, hoteli Avala, 
Zelenika i Boka vrlo često se nalaze na razglednicama, jer su bili 
simboli „hvatanja koraka s vremenom“, oličenje luksuza i boga- 
te turističke ponude. Isti se hoteli tokom sljedećih decenija sve 
manje prikazuju, da bi gotovo potpuno iščeznuli s crnogorskih 
slikovnih karata. Na kasnijim fotografijama gledamo prirodu i 

stara gradska jezgra, a posve su nezanimljivi željezničke pruge, 
brodovi nekada, prilikom nastajanja, glavni motivi fotografa. 

Pregledanjem crnogorskih fotografija i razglednica, rukovo- 
deći se vremenskim slijedom nastajanja, može se steći uvid u 
izgled gradova, promjene u izgledu uzrokovane razvojem i 
pomijeranjem težišta privrede s poljoprivrede i zanata na turi- 
zam (u obalnim naseljima). Uz to, mogu se zapaziti i neka obi- 
lježja tradicije, upoznati najvažniji kulturni spomenici i, što je 
najvažnije, vidjeti samo ono što se u određenom vremenu sma- 
tralo reprezentativnim. 

Opisani period zasigurno nije imao gradske inženjere kulturne 
politike, koji su nastojali da slike grada marketinški obrade i 
pretvore u vizuelni identitet turističke i kulturno-umjetničke 
propagande. Osnovne vizuelne predstave naših gradova široj 
javnosti ni dan-danas nisu poznate. U stvaranju karakterističnog 
vizuelnog ideniteta Crne Gore nije se mnogo napredovalo u 
odnosu na 19. i 20. vijek. Nažalost, mnogi gradovi, turistički 
centri širom Crne Gore, razgradili su elemente sopstvenog iden- 
titeta i spektakularnosti, rušenjem svojih istorijskih centara, tj. 
rušenjem prepoznatiljivih motiva. 

